smcproject/ml-wiki-sentences huggingface dataset:
ഫ്രൈഡ് ചിക്കനിൽ ശ്രദ്ധ കേന്ദ്രികരിച്ചിരുന്ന കെ.എഫ്.സി ഇന്ന് ബർഗർ , ഫ്രഞ്ച് ഫ്രൈസ് , സോഫ്റ്റ്‌ ഡ്രിങ്ക്സ് തുടങ്ങിയവയും വില്കുന്നു.
സാണ്ടെര്സിൻറെ രഹസ്യകൂട്ടാണ് ഇന്നും ഉപയോഗിക്കുന്നത്.
"Finger Lickin' Good" എന്നതാണ് കെ.എഫ്.സി യുടെ പരസ്യ വാചകം.
കെപ്ലർ 186 എഫ് ഇംഗ്ലീഷ് വിലാസം https://ml.wikipedia.org/wiki/Kepler-186f കെപ്ലർ - 186 എഫ് - ചിത്രകാരന്റെ ഭാവനയിൽ
കെപ്ലർ 186 എഫ് ഉത്തരാർദ്ധഖഗോളത്തിലെ ജായര നക്ഷത്രരാശിയിൽ കെപ്ലർ 186 എന്ന ചുവപ്പുകുള്ളൻ നക്ഷത്രത്തെ ഭ്രമണം ചെയ്തു കൊണ്ടിരിക്കുന്ന ഒരു സൗരയൂഥേതരഗ്രഹമാണ് .
നക്ഷത്രങ്ങളെ ചുറ്റിത്തിരിയുന്ന ഭൂമിയെപ്പോലുള്ള മറ്റു ഗ്രഹങ്ങളെ കണ്ടെത്തുന്നതിനായി നാസ തയ്യാറാക്കിയ ബഹിരാകാശദൗത്യമാണ്‌ ഭൂമിയിൽ നിന്നും 580 പ്രകാശവർഷം ദൂരെയുള്ള ഈ ഗ്രഹത്തെക്കുറിച്ചുള്ള വിവരങ്ങൾ കണ്ടെത്തിയത്.
കെപ്ലർ 186 എഫ് ഗ്രഹത്തെ
ക്കുറിച്ചുള്ള ഔദ്യോഗിക പ്രഖ്യാപനം ഉണ്ടായത് 2014 എപ്രിൽ 17-ാം തിയതിയാണ്.
കാന്തിമാനം ഇംഗ്ലീഷ് വിലാസം https://ml.wikipedia.org/wiki/Magnitude_(astronomy)
ഒരു ഖഗോളവസ്തുവിൽ നിന്ന്‌ ലഭിക്കുന്ന പ്രകാശത്തിന്റെ അളവാണ് കാന്തിമാനം (magnitude).
നക്ഷത്രനിരീക്ഷണത്തിനും നക്ഷത്രവർഗ്ഗീകരണത്തിനും ഏറ്റവും കൂടുതൽ ഉപയോഗിക്കേണ്ടി വരുന്ന ഒരു ഏകകം ആണ് കാന്തിമാനം.
ഗ്രീക്ക് ജ്യോതിശാസ്ത്രജ്ഞനായ ഹിപ്പാർക്കസ് ആണ് കാന്തിമാനം ഉപയോഗിച്ച്‌ നക്ഷത്രത്തെ ആദ്യമായി വർഗ്ഗീകരിച്ചത്‌ ‌.
കാന്തിമാനം പലതരത്തിൽ ഉണ്ട്‌.
അവയിൽ ഏറ്റവും പ്രധാനപ്പെട്ട രണ്ടെണ്ണം ആണ്: ദൃശ്യ കാന്തിമാനം (Apparent Magnitude) കേവല കാന്തിമാനം (Absolute Magnitude) ദൃശ്യ കാന്തിമാനം (Apparent Magnitude)
ഒരു ഖഗോളവസ്തുവിനെ (അതിലേക്കുള്ള ദൂരം പരിഗണിക്കാതെ) ഭൂമിയിൽ നിന്ന്‌ നിരീക്ഷിക്കുമ്പോൾ നമുക്ക്‌ കാഴ്ചയിൽ തോന്നുന്ന പ്രഭയുടെ അളവാണ് ദൃശ്യ കാന്തിമാനം അഥവാ Apparent Magnitude.
കാന്തിമാനം എന്ന വാക്ക്‌ കൊണ്ട്‌ സാധാരണ വിവക്ഷിക്കുന്നത്‌ ഈ കാന്തിമാനം ആണ്.
ഈ കാന്തിമാനമാണ് ഹിപ്പാർക്കസ്‌ കണ്ടെത്തിയത്‌.
കേവല കാന്തിമാനം (Absolute Magnitude)
നമ്മൾ ഇന്നു ആകാശത്തു കാണുന്ന ഖഗോളവസ്തുക്കളെയെല്ലാം 10 പാർസെക് ദൂരത്തു കൊണ്ട്‌ വച്ചു എന്നു വിചാരിക്കുക.
എന്നിട്ട്‌ അതിനെ ഭൂമിയിൽ നിന്ന്‌ നിരീക്ഷിക്കുന്നു എന്നും വിചാരിക്കുക.
അപ്പോൾ എന്ത്‌ കാന്തിമാനമാണോ നമ്മൾക്ക് കിട്ടുന്നത്‌ അതിനെയാണ് കേവല കാന്തിമാനം (Absolute Magnitude) എന്നു പറയുന്നത്‌.
== ചില ഖഗോളവസ്തുക്കളുടെ ദൃശ്യകാന്തിമാനം == ദൃശ്യകാന്തിമാനം ഖഗോളവസ്തു −26.73 സൂര്യൻ −12.6 പൂർണ്ണചന്ദ്രൻ −4.7 ശുക്രന്റെ പരമാവധി പ്രഭ −3.9 പകൽസമയത്ത് നഗ്നനേത്രങ്ങൾ കൊണ്ട് കാണാനാകുന്ന ഏറ്റവും മങ്ങിയ വസ്തുക്കൾ.
( പ്രഭയേറിയ നക്ഷത്രങ്ങളുടെ പട്ടികയും കാണുക)
കാന്ററുടെ ഡയഗണൽ ആർഗ്യുമെന്റ് ഇംഗ്ലീഷ് വിലാസം https://ml.wikipedia.org/wiki/Cantor%27s_diagonal_argument കാന്ററുടെ ഡയഗണൽ സ്ലാഷ് ആർഗ്യുമെന്റിന്റെ ഒരു ചിത്രീകരണം.
ഏറ്റവും താഴെക്കാണുന്ന അനുക്രമം അതിനു മുകളിലുള്ള അനുക്രമങ്ങളുടെ ഗണനത്തിൽ ഉണ്ടാവാൻ സാധ്യമല്ല.
ഗണസിദ്ധാന്തത്തിൽ കാന്ററുടെ ഡയഗണൽ ആർഗ്യുമെന്റ് അഥവാ ഡയഗണലൈസേഷൻ ആർഗ്യുമെന്റ് അഥവാ ഡയഗണൽ സ്ലാഷ് ആർഗ്യുമെന്റ് അഥവാ ഡയഗണൽ രീതി 1891 ൽ പ്രശസ്ത ഗണിതശാസ്ത്രജ്ഞൻ ജോർജ് കാന്റർ ആവിഷ്കരിച്ചതാണ്.
നിസർഗ്ഗസംഖ്യകളുടെ (natural numbers) ഗണം ഒരു അനന്തഗണമാണ് .
എന്നാൽ ഗണിതത്തിൽ ഇതിനേക്കാൾ 'വലിയ' വേറെയും അനന്തഗണങ്ങൾ (ഇത്തരം ഗണങ്ങളിലെ അംഗങ്ങളെ പൂർണസംഖ്യകളുടെ ഗണത്തിലെ അംഗങ്ങളുമായി ഒന്നിനോടൊന്ന് പ്രതിചിത്രണം (map) ചെയ്യാൻ കഴിയില്ല എന്നർത്ഥം) ഉണ്ടെന്നുള്ളതിന്റെ തെളിവായാണ് അദ്ദേഹം ഇത് നിർമ്മിച്ചെടുത്തത്.
ഇത്തരം ഗണങ്ങൾ ഇന്ന് അസംഖ്യഗണങ്ങൾ(uncountable sets) എന്നറിയപ്പെടുന്നു.
കാന്റർ തന്നെ വികസിപ്പിച്ചെടുത്ത ഗണനസംഖ്യകളുടെ സിദ്ധാന്തമനുസരിച്ചാണ് ഇത്തരം ഗണങ്ങളെ ഗണിതത്തിൽ കൈകാര്യം ചെയ്യുന്നത്.
ഈ തെളിവ് ഉപയോഗിച്ച് വാസ്തവികസംഖ്യകളുടെ ഗണത്തിന്റെ അസംഖ്യേയതയും തെളിയിക്കാവുന്നതാണ്.
എന്നാൽ ഇതിനു മുൻപ് തന്നെ 1874 ൽ കാന്റർ വേറൊരു വഴിയിലൂടെ തെളിയിച്ചിരുന്നു.
ഇത് തുടർന്നുള്ള നാളുകളിൽ ഗണിതത്തിൽ പല മേഖലയിലും ഉപയോഗിയ്ക്കാൻ സാധിയ്ക്കുന്ന ശക്തമായ ഒരു പൊതു രീതി കൊണ്ടുവന്ന ഒരു തെളിവ് ആയിരുന്നു.
ഗ്വോഡലിന്റെ അപൂർണതാ സിദ്ധാന്തങ്ങൾ (Incompleteness Theorems), ഹിൽബെർട്ടിന്റെ തീരുമാനപ്രശ്നത്തിനുള്ള (Entscheidungsproblem, Decision Problem) ടൃൂറിങ്ങിന്റെ തെളിവ് മുതലായവ ഈ രീതി ഉപയോഗിച്ച് തെളിയിയ്ക്കപ്പെട്ട സിദ്ധാന്തങ്ങളാണ്.
എന്നാൽ ചില അവസരങ്ങളിൽ ഈ സങ്കേതം റസ്സൽസ് പാരഡോക്സ് പോലെയുള്ള ചില വൈരുദ്ധ്യങ്ങൾക്കും കാരണമായിട്ടുണ്ട്.
അസംഖ്യാഗണം
തന്റെ 1891 ലെ പ്രബന്ധത്തിൽ കാന്റർ ദ്വയാങ്കസംഖ്യാവ്യവസ്ഥയിലെ അക്കങ്ങളുടെ (ബൈനറി ഡിജിറ്റുകളുടെ, binary digits, 0, 1 എന്നിവ) അനന്തമായ എല്ലാ അനുക്രമങ്ങളും (infinite sequences) അടങ്ങുന്ന T എന്ന ഒരു ഗണത്തെ വിവരിച്ചു.
താഴെക്കൊടുത്തിരിയ്ക്കുന്ന പ്രമേയത്തിന്റെ (theorem) ഒരു തെളിവ് വിവരിച്ചുകൊണ്ടാണ് അദ്ദേഹം തുടങ്ങുന്നത്: T എന്ന ഗണത്തിലെ ഒരു ഗണനമാണ് (enumeration) s 1 , s 2 , … , s n , … എങ്കിൽ s n എന്ന ഒരു അനുക്രമവും ഇല്ലാത്ത s എന്ന ഒരു അംഗമെങ്കിലും T യിൽ ഉണ്ടാകും.
T എന്ന ഗണത്തിലെ അംഗങ്ങളുടെ ഗണനങ്ങൾ എഴുതിക്കൊണ്ടാണ് തെളിവ് തുടങ്ങുന്നത്.
ഉദാഹരണത്തിന്: s 1 = (0, 0, 0, 0, 0, 0, 0, ...) s 2 = (1, 1, 1, 1, 1, 1, 1, ...) s 3 = (0, 1, 0, 1, 0, 1, 0, ...) s 4 = (1, 0, 1, 0, 1, 0, 1, ...) s 5 = (1, 1, 0, 1, 0, 1, 1, ...) s 6 = (0, 0, 1, 1, 0, 1, 1, ...) s 7 = (1, 0, 0, 0, 1, 0, 0, ...) ...
അടുത്തതായി s എന്ന അംഗത്തെ ഉണ്ടാക്കിയെടുക്കാം.
ഇതിനായി s 1 എന്ന അംഗത്തിലെ ആദ്യ അക്കത്തെ എടുത്തു തിരിച്ചിടുക (0 ത്തെ 1 ആക്കുക, അല്ലെങ്കിൽ തിരിച്ചും), s 2 എന്ന അംഗത്തിലെ 2 മത്തെ അക്കത്തെ എടുത്തു തിരിച്ചിടുക, s 3 യിലെ 3 മത്തെ അക്കത്തെയും...
പൊതുവെ പറഞ്ഞാൽ s n എന്ന അംഗത്തിലെ n മത്തെ അക്കത്തെയും തിരിച്ചിടുക.
ഇങ്ങനെ തിരിച്ചിട്ടു കിട്ടിയ അക്കങ്ങളെ അനുക്രമമായി എഴുതിയതാണ് s എന്ന അംഗം.
അതായത് : s 1 = ( 0 , 0, 0, 0, 0, 0, 0, ...) s 2 = (1, 1 , 1, 1, 1, 1, 1, ...) s 3 = (0, 1, 0 , 1, 0, 1, 0, ...) s 4 = (1, 0, 1, 0 , 1, 0, 1, ...) s 5 = (1, 1, 0, 1, 0 , 1, 1, ...) s 6 = (0, 0, 1, 1, 0, 1 , 1, ...) s 7 = (1, 0, 0, 0, 1, 0, 0 , ...) ...
s = ( 1 , 0 , 1 , 1 , 1 , 0 , 1 , ...)
ഇനി ശ്രദ്ധിയ്ക്കുക, s എന്ന അംഗത്തെ ഉണ്ടാക്കിയ രീതി വെച്ച് s എന്ന അംഗം ഗണത്തിലെ മറ്റേതൊരു അംഗത്തെക്കാളും വ്യത്യസ്തമാണ്.
കാരണം ഏതു അംഗത്തിലെയും ഒരു അക്കം തിരിച്ചിട്ടാണല്ലോ s ഉണ്ടാക്കിയത്.
അതായത് s എന്ന അംഗം s n എന്ന ഏതൊരു അംഗത്തിലെയും n മത്തെ അക്കത്തിൽ വ്യത്യസ്തമായിരിയ്ക്കും.
അതായത് s എന്നത് T എന്ന ഗണത്തിൽ ഉണ്ടാകില്ല.
പക്ഷെ തെളിവ് തുടങ്ങിയത് T എന്ന ഗണം ഇത്തരം എല്ലാ അനുക്രമങ്ങളെയും ഉൾക്കൊള്ളുന്ന ഒരു അനന്തഗണം ആണെന്ന് സൂചിപ്പിച്ചാണ്.
പക്ഷെ അതിൽ ഇല്ലാത്ത ഒരംഗത്തെ ഉണ്ടാക്കിയെടുക്കാം എന്ന് മുകളിലെ ഫലം സൂചിപ്പിയ്ക്കുന്നു.
അതായത് ഇതൊരു വൈരുദ്ധ്യമാണ് .
വൈരുദ്ധ്യം ഉണ്ടാക്കി തെളിയിക്കൽ (Proof by contradiction) എന്ന രീതി പ്രകാരം ഒരു വൈരുദ്ധ്യത്തിൽ എത്തിച്ചേർന്നെങ്കിൽ തുടക്കത്തിലെ പ്രസ്താവന തെറ്റായിരിയ്ക്കണം.
അതായത് T എന്ന ഗണത്തിലെ അംഗങ്ങളെ എണ്ണാനോ ഗണനമായി എഴുതാനോ സാധ്യമല്ല.
അതായത് : T എന്ന ഗണം അസംഖ്യമാണ്.
വാസ്തവികസംഖ്യകൾ
വാസ്തവികസംഖ്യകളുടെ ഗണത്തിന്റെ അസംഖ്യേയതയെ കാന്ററുടെ 1874 ലെ തെളിവ് സാധൂകരിച്ചിരുന്നു.
എന്നിരുന്നാലും മുകളിലെ തെളിവും വാസ്തവികസംഖ്യകളുടെ അസംഖ്യേയതയെ തെളിയിയ്ക്കുന്നുണ്ട്.
ഇത് തെളിയിക്കാനായി ദ്വയാങ്ക അക്കങ്ങളുടെ അനുക്രമങ്ങൾ അടങ്ങിയ T എന്ന അനന്തഗണത്തിൽ നിന്നും വാസ്തവികസംഖ്യകളുടെ R എന്ന ഗണത്തിലേക്ക് ഒരു അന്തക്ഷേപഫലനം അഥവാ ഒരു ഇൻജെക്ഷൻ (injection, T യിലെ എല്ലാ അംഗങ്ങൾക്കും R എന്ന ഗണത്തിൽ വ്യത്യസ്തമായ ഒരു പ്രതിബിംബം ഉണ്ടായിരിയ്ക്കും) ഉണ്ടാക്കിയെടുക്കാം.
T അസംഖ്യേയം ആയതുകൊണ്ട് ഇതിന്റെ R എന്ന ഗണത്തിലെ രംഗവും (codomain, image) അസംഖ്യേയം ആയിരിയ്ക്കും.
ഒരു ഉപഗണം അസംഖ്യേയം ആയതുകൊണ്ട് R ഉം അസംഖ്യേയം ആയിരിയ്ക്കും.
കാന്റർ ഉണ്ടാക്കിയതു പോലെ T യും R ഉം തമ്മിൽ ഒരു ഉഭയക്ഷേപഫലനം അഥവാ ഒരു ബൈജെക്ഷനും (bijection, T യിലെ എല്ലാ അംഗങ്ങൾക്കും R ൽ ഒരു പ്രതിബിംബം ഉണ്ടായിരിയ്ക്കും, അതോടൊപ്പം R ൽ ഇങ്ങനെ പ്രതിബിംബം അല്ലാത്ത വേറെ ഒരു അംഗവും ഉണ്ടാകില്ല) ഉണ്ടാക്കിയെടുക്കാം.
ഇതിൽ നിന്നും T യുടെയും R ന്റെയും ഗണനസംഖ്യ ഒന്നാണെന്ന് കാണാം.
ഇതിനെ നൈരന്തര്യത്തിന്റെ ഗണനസംഖ്യ (cardinality of continuum) എന്നു വിളിയ്ക്കുന്നു.
ഇതിനെ c {\displaystyle {\mathfrak {c}}} എന്നോ 2 ℵ 0 {\displaystyle 2^{\aleph _{0}}} എന്നോ അടയാളപ്പെടുത്തുന്നു.
T യിലെ സ്ട്രിങ്ങുകളിൽ നിന്ന് ( T യിലെ അംഗങ്ങൾ ദ്വയാങ്ക അക്കങ്ങളുടെ ഒരു അനുക്രമം അഥവാ ഒരു സ്ട്രിംഗ് മാത്രമാണല്ലോ) നിന്ന് R ലെ ദശാംശസംഖ്യകളിലേയ്ക്ക് താഴെ പറയുന്ന പോലെ ഒരു ഇൻജെക്ഷൻ ഉണ്ടാക്കിയെടുക്കാം.
ഉദാഹരണത്തിന് t = 0111… എന്ന അനുക്രമത്തെ 0.0111….
എന്ന സംഖ്യയിലേയ്ക്ക് പ്രതിചിത്രണം (map) ചെയ്യാം.
f ( t ) = 0.
t എന്ന ഈ ഫലനം ഒരു ഇൻജെക്ഷൻ ആണ്.
ഇവ കൂടി കാണുക ഗണം (ഗണിതം) ഗണസിദ്ധാന്തം അവലംബം ↑ English translation: {{ cite book }} : | first= has generic name ( help ) ↑ ↑ ↑ ↑ Extract of page 73 ↑ ↑
കാന്തൻപാറ വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Kanthanpara_waterfalls
11°31′26.61″N 76°9′9.52″E ﻿ / ﻿ 11.5240583°N 76.1526444°E ﻿ / 11.5240583; 76.1526444 കാന്തൻപാറ വെള്ളച്ചാട്ടം
കേരളത്തിലെ വയനാട് ജില്ലയിലുള്ള ഒരു ചെറിയ വെള്ളച്ചാട്ടമാണ് കാന്തപ്പാറ വെള്ളച്ചാട്ടം .
മേപ്പാടിക്ക് 8 കിലോമീറ്റർ കിഴക്കായി ആണ് ഈ വെള്ളച്ചാട്ടം.
ഏകദേശം 30 മീറ്റർ ആണ് ഈ വെള്ളച്ചാട്ടത്തിന്റെ ഉയരം.
സെന്റിനൽ പാറ വെള്ളച്ചാട്ടത്തെ അപേക്ഷിച്ച് അല്പം ചെറുതാണ് ഇത്.
അധികം വിനോദസഞ്ചാരികൾ സന്ദർശിച്ചിട്ടില്ലാത്ത ഈ വെള്ളച്ചാട്ടവും പരിസരവും വളരെ മനോഹരമാണ്.
പ്രധാന നിരത്തിൽ നിന്നും എളുപ്പത്തീൽ നടന്ന് എത്തിച്ചേരാവുന്ന ഇവിടം വിനോദയാത്രകൾക്ക് അനുയോജ്യമാണ്.
സൂചിപ്പാറ വെള്ളച്ചാട്ടത്തിൽ നിന്നും നോക്കിയാൽ ഒരു വെള്ളിനൂലുപോലെ കാന്തപ്പാറ വെള്ളച്ചാട്ടം കാണാം.
കന്തൻപാറ വെള്ളച്ചാട്ടത്തിൽ നിന്നുള്ള ഒരു കാഴ്ച
കൽ‌പറ്റയിൽ നിന്നും 22 കിലോമീറ്ററും സുൽത്താൻ ബത്തേരിയിൽ നിന്ന് 23 കിലോമീറ്ററും മാനന്തവാടിയിൽ നിന്ന് 57 കിലോമീറ്ററുമാണ് കാന്തപ്പാറ വെള്ളച്ചാട്ടത്തിലേക്കുള്ള ദൂരം .
ചിത്രശാല കാന്തൻപാറ വെള്ളച്ചാട്ടം കാന്തൻപാറ വെള്ളച്ചാട്ടം അവലംബം
കാന്നെൽട്ടൺ
കാന്നെൽട്ടൺ അമേരിക്കൻ സംസ്ഥാനമായ ഇന്ത്യാനയിലെ പെറി കൗണ്ടി യിലുൾപ്പെട്ടതും ഒഹായോ നദി യോരത്തു സ്ഥിതിചെയ്യുന്നതുമായ ട്രോയ് ടൌൺഷിപ്പിലെ ഒരു പട്ടണമാണ്.
2010 ലെ സെൻസസ് അനുസരിച്ചുള്ള ഈ പട്ടണത്തിലെ ജനസംഖ്യ 1,563 ആയിരുന്നു.
2010 വരെ സംസ്ഥാനത്തെ സംയോജിപ്പിക്കപ്പെട്ട ഏറ്റവും ചെറിയ നഗരമായിരുന്ന കാന്നെൽട്ടൺ, ടെൽ സിറ്റി യിലേയ്ക്കു കൌണ്ടി സീറ്റ് മാറ്റി സ്ഥാപിക്കുന്നതുവരെ പെറി കൌണ്ടിയുടെ ആസ്ഥാനമായിരുന്നു.
1844 ൽ സ്വീകരിക്കപ്പെട്ട പട്ടണത്തിന്റെ കാന്നെൽട്ടൺ എന്ന പേര്, ഈ പ്രദേശത്ത് ഒരിക്കൽ ഖനനം ചെയ്തിരുന്ന കാന്നെൽ കൽക്കരിയുടെ (കാന്റിൽ കോൾ എന്നു പേരുള്ള ഓയിൽ ഷെയിൽ വർഗ്ഗത്തിൽപ്പെട്ട ഒരു തരം ബിറ്റുമിനസ് കൽക്കരി) പേരിൽനിന്നാണ്.
1844 മുതൽ ഇവിടെ ഒരു തപാൽ ഓഫീസ് പ്രവർത്തിച്ചു വരുന്നുണ്ട്.
കാന്നെൾട്ടൺ കോട്ടൺ മിൽ , കാന്നെൽട്ടൺ ഹിസ്റ്റോറിക് ഡിസ്ട്രിക്റ്റ് , സെന്റ് ലൂക്ക്സ് എപ്പിസ്കോപ്പൽ പള്ളി എന്നിവ ചരിത്ര സ്ഥലങ്ങളുടെ ദേശീയ രജിസ്റ്ററിൽ ഉൾപ്പെടുത്തിയിരിക്കുന്നു.
കാന്തിലാൽ ഭുരിയ
അഞ്ച് തവണ വീതം ലോക്സഭാംഗമായും നിയമസഭാംഗമായും രണ്ട് തവണ വീതം സംസ്ഥാന കാബിനറ്റ് വകുപ്പ് മന്ത്രിയായും
ഒന്ന്, രണ്ട് യു.പി.എ സർക്കാരുകളിലെ
കേന്ദ്ര കാബിനറ്റ് വകുപ്പ് മന്ത്രി പദവിയിലും പ്രവർത്തിച്ച 
മധ്യ പ്രദേശിൽ നിന്നുള്ള മുതിർന്ന
ഇന്ത്യൻ നാഷണൽ കോൺഗ്രസ് നേതാവാണ് കാന്തിലാൽ ഭൂരിയ.
(ജനനം : 1 ജൂൺ 1950) ജീവിത രേഖ
മധ്യ പ്രദേശിലെ ജബുവ ജില്ലയിലെ ഒരു ദളിത് കുടുംബത്തിൽ നാണു റാം ഭൂരിയയുടേയും ലഡ്കി ദേവിയുടേയും മകനായി 1950 ജൂൺ ഒന്നിന് ജനനം.
പ്രാഥമിക വിദ്യാഭ്യാസത്തിന് ശേഷം 
ചന്ദ്ര ശേഖർ ആസാദ് കോളേജിൽ നിന്ന്
ബിരുദാനന്തര ബിരുദം നേടി.
എം.എ.എൽ.എൽ.ബിയാണ് വിദ്യാഭ്യാസ യോഗ്യത.
1977 ൽ മധ്യ പ്രദേശ് കോൺഗ്രസ് കമ്മിറ്റി
സെക്രട്ടറിയായിട്ടാണ് രാഷ്ട്രീയ പ്രവേശനം.
പിന്നീട് നിയമസഭാംഗം, സംസ്ഥാന കാബിനറ്റ് വകുപ്പ് മന്ത്രി, ലോക്സഭാംഗം,
കേന്ദ്രമന്ത്രി എന്നീ നിലകളിലും പ്രവർത്തിച്ചു.
2019, 2024 ലോക്‌സഭ തിരഞ്ഞെടുപ്പുകളിൽ രത്‌ലം മണ്ഡത്തിൽ നിന്ന് മത്സരിച്ചെങ്കിലും പരാജയപ്പെട്ടു.
പ്രധാന പദവികളിൽ 2019-2023 : നിയമസഭാംഗം, മധ്യപ്രദേശ് 2015-2019 : ലോക്‌സഭാംഗം, രത്‌ലം 2009-2011 : കേന്ദ്ര, ആദിവാസി ക്ഷേമവകുപ്പ് മന്ത്രി 2009 : ലോക്‌സഭാംഗം, രത്‌ലം 2004-2009 : കേന്ദ്രമന്ത്രി, സംസ്ഥാനചുമതല (ഭക്ഷ്യ പൊതുവിതരണ വകുപ്പ്) 2004 : ലോക്‌സഭാംഗം, രത്‌ലം 1999 : ലോക്‌സഭാംഗം, രത്‌ലം 1998 : ലോക്‌സഭാംഗം, രത്‌ലം 1993-1998 : സംസ്ഥാന കാബിനറ്റ് വകുപ്പ് മന്ത്രി 1987-1990 : സംസ്ഥാന മന്ത്രി 1987-1990 : പാർലമെൻ്ററി പാർട്ടി സെക്രട്ടറി, നിയമസഭ 1980,1985,1990,1993 : നിയമസഭാംഗം, മധ്യപ്രദേശ് 1978 : ബ്ലോക്ക് കോൺഗ്രസ് കമ്മിറ്റി പ്രസിഡൻ്റ്, റാണാപ്പൂർ 1977 : സെക്രട്ടറി, മധ്യ പ്രദേശ് കോൺഗ്രസ് കമ്മിറ്റി 1976-1977 : കോൺഗ്രസ് സേവാദൾ, ജില്ലാ പ്രസിഡൻ്റ് സ്വകാര്യ ജീവിതം ഭാര്യ : കൽപ്പന മക്കൾ : 2 daughters അവലംബം ↑ Kantilal bhuria lost at ratlam 2024 loksabha election ↑ Controversial Statement ↑ Ratlam loksabha seat BJP wins 2024 elections ↑ Political Profile
കാന്യോൺ ലേക്ക്
കാന്യോൺ ലേക്ക് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് പടിഞ്ഞാറൻ റിവർസൈഡ് കൗണ്ടി യിൽ സ്ഥിതിചെയ്യുന്നതും കാന്യോൺ തടാക റിസർവോയറിനടുത്തുള്ള ഒരു കവാടമുള്ള നഗരവുമാണ്.
നിലവിൽ കാലിഫോർണിയ സംസ്ഥാനത്ത് ഉൾക്കൊള്ളിച്ചിരിക്കുന്ന അഞ്ച് കവാടമുള്ള നഗരങ്ങളിൽ ഒന്നാണിത്.
എൽസിനോർ തടാക ത്തിൻറെ കിഴക്ക് അന്തർസംസ്ഥാന പാത 15ൽ ടെമസ്കാൽ പർവതനിരകളുടെ തെക്കൻ മലയടിവാരത്തിൽ ഈ നഗരം സ്ഥിതിചെയ്യുന്നു.
ഈ മലനിരകൾ സ്ഥിതിചെയ്യുന്നത് പാരിസ് ബ്ലോക്കിൻറെ പടിഞ്ഞാറൻ വിളുമ്പിലും എൽസിനോർ ഫാൾട്ട് മേഖലയുടെ കിഴക്കുമായിട്ടാണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, നഗരത്തിൻറ ആകെ വിസ്തീർണ്ണം 4.7 ചതുരശ്ര മൈൽ (12 ചതരുശ്ര കിലോമീറ്റർ) അല്ലെങ്കിൽ 2,017 ഏക്കർ (816 ഹെക്ടർ) ആണ്.
അതിൽ 3.9 ചതുരശ്ര മൈൽ (10 ചതരുശ്ര കിലോമീറ്റർ) കര ഭൂമിയും 0.7 ചതുരശ്ര മൈൽ (1.8 ചതുരശ്ര കിലോമീറ്റർ) അതായത് (15.92 ശതമാനം ഭാഗം) ജലം ഉൾപ്പെട്ടതുമാണ്.
അവലംബം ↑ ↑ ↑ ↑ ↑ //www.cityofcanyonlake.org// City of Canyon Lake]
കാന്തിലാൽ എച്ച് സഞ്ചേട്ടി
ഇന്ത്യയിലെ ആദ്യത്തെ തദ്ദേശീയ കാൽമുട്ട് ഇംപ്ലാന്റ് സിന്ധു മുട്ടും മഹാരാഷ്ട്രയിലെ ആദ്യത്തെ ഓർത്തോപെഡിക് ഡെഡിക്കേറ്റഡ് സ്പെഷ്യാലിറ്റി ഹോസ്പിറ്റലിന്റെ സ്ഥാപകനുമായ ഒരു ഓർത്തോപീഡിക് വൈദ്യനാണ് കാന്തിലാൽ എച്ച് സഞ്ചേട്ടി (ജനനം 1936 ജനുവരി 24) .
ഷെവാംബർ ജെയിൻ കുടുംബത്തിലാണ് സാഞ്ചെറ്റി ജനിച്ചത്.
എം.എസ്. കരിയർ സാഞ്ചെറ്റി ഇൻസ്റ്റിറ്റ്യൂട്ട് ഫോർ ഓർത്തോപെഡിക്സ് ആൻഡ് റിഹാബിലിറ്റേഷനിൽ (സിയോർ) സ്ഥാപക ഡയറക്ടറും ചീഫ് ഓർത്തോപെഡിക് സർജനും.
ജോയിന്റ് റീപ്ലേസ്‌മെന്റ്, ട്രോമാറ്റോളജി, സ്‌പൈനൽ സർജറി, പീഡിയാട്രിക്സ്, ഓർത്തോപെഡിക്, ആർത്രോസ്‌കോപ്പി, സ്‌പോർട്‌സ് പരിക്കുകൾ, കൈ, പ്ലാസ്റ്റിക് സർജറി എന്നിവയിൽ പ്രത്യേകതയുള്ള ആശുപത്രിയാണ് സിയോർ.
ചെയർമാൻ, പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് ഓർത്തോപെഡിക്സ്, പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഫോർ ഫിസിയോതെറാപ്പി ആൻഡ് ഹോസ്പിറ്റൽ മാനേജ്മെന്റ്.
ബഹു. ഓർത്തോപീഡിക് സർജൻ മഹാരാഷ്ട്ര ഗവർണറിലേക്കും ഇന്ത്യൻ സായുധ സേനയിലേക്കും.
ബഹു. പ്രൊഫസർ, എക്സാമിനർ, വിവിധ സർവകലാശാലകളിലെ ഉന്നതതല കോർ കമ്മിറ്റികളിലെയും മഹാരാഷ്ട്ര സർക്കാരിലെയും മെഡിക്കൽ കൗൺസിൽ ഓഫ് ഇന്ത്യയിലെയും ആരോഗ്യ പരിപാലന സമിതികളിൽ അംഗം.
ഇന്ത്യൻ ഓർത്തോപെഡിക് അസോസിയേഷൻ പ്രസിഡന്റും മഹാരാഷ്ട്ര ഓർത്തോപെഡിക് അസോസിയേഷന്റെ മുൻ പ്രസിഡന്റും.
പ്രൊഫസർ എമെറിറ്റസ് ഇൻ ഓർത്തോപെഡിക്സ്, ചീഫ് ഓർത്തോപെഡിക് സർജൻ, സാഞ്ചെട്ടി ഹോസ്പിറ്റൽ സെന്റർ ഫോർ ജോയിന്റ് റീപ്ലേസ്‌മെന്റ് സർജറി, പൂനെ.
ഇന്ത്യൻ സർക്കാർ അദ്ദേഹത്തിന് ഏറ്റവും ഉയർന്ന സിവിലിയൻ അവാർഡുകൾ സമ്മാനിച്ചു: 1991 ൽ പത്മശ്രീ, 2001 ൽ പത്മഭൂഷൻ , 2012 ൽ പത്മ വിഭുഷൻ .
മഹാറാണ മേവാർ ഫ Foundation ണ്ടേഷന്റെ മഹാരാന മേവാർ അവാർഡ് - 2003 റോയൽ കോളേജ് ഓഫ് സർജന്റെ ഫെലോഷിപ്പ്, എഡിൻബർഗ്, യുണൈറ്റഡ് കിംഗ്ഡം - 2004 മഹാരാഷ്ട്ര സർക്കാരിൽ നിന്നുള്ള ഇന്റർനാഷണൽ മെഡിക്കൽ ഇന്റഗ്രേഷൻ കൗൺസിലിന്റെ ലൈഫ് ടൈം അച്ചീവ്മെൻറ് അവാർഡ് - 2004 ഹാർവാർഡ് മെഡിക്കൽ സ്കൂൾ (യുഎസ്എ) നൽകിയ മെഡിക്കൽ എക്സലൻസിനുള്ള അന്താരാഷ്ട്ര അവാർഡ് - 2005 ജീവൻ സാധന ഗ aura രവ് പുരാസ്‌കർ പൂനെ സർവകലാശാല 2010
ഇന്ത്യയിലുടനീളം വൈകല്യമുള്ള കുട്ടികൾക്കായി അഞ്ഞൂറിലധികം ആരോഗ്യ ക്യാമ്പുകൾ അദ്ദേഹം സംഘടിപ്പിച്ചു.
ഇന്ത്യയിലെ 120 ഓളം ആശുപത്രികളിലേക്ക് ഹോസ്പിറ്റൽ ഡിസൈൻ കൺസൾട്ടന്റിന്റെ ശേഷിയിലും സാഞ്ചെറ്റി പ്രവർത്തിച്ചു.
കാന്തൻ ദ ലവർ ഓഫ് കളർ (ചലച്ചിത്രം)
പ്രമോദ് കൂവേരി യുടെ രചനയിൽ ഷെറീഫ് ഈസ സംവിധാനം ചെയ്ത 2018 ലെ മലയാള ചലച്ചിത്രമാണ് കാന്തൻ - ദി ലവർ ഓഫ് കളർ .
റോളിംഗ് പിക്സ് എന്റർടൈൻമെന്റിന്റെ ബാനറിൽ ഷരീഫ് ഈസ യാണ് ഈ ചലച്ചിത്രംനിർമ്മിച്ചത്.
ആദിമധ്യാന്തത്തിലൂടെ കയ്യടി നേടിയ മാസ്റ്റർ പ്രജിത്ത് കാന്തനായും ആദിവാസികൾക്കുവേണ്ടി പോരാടുന്ന മനുഷ്യാവകാശ പ്രവർത്തകയായ ദയാബായിയും പ്രധാനവേഷത്തിലും എത്തുന്നു.
ചിത്രത്തിൻറെ തിരക്കഥ , സംഭാഷണം എഴുതിയിരിക്കുന്നത് പ്രമോദ് കൂവേരി യാണ്.
ഛായാഗ്രഹണം പ്രിയൻ, എഡിറ്റിംഗ് പ്രശോഭ്, പശ്ചാത്തല സംഗീതം സച്ചിൻ ബാലു, സൗണ്ട് എഫക്ട്സ് ഷിജു ബാലഗോപാലൻ, പ്രൊഡക്ഷൻ കൺട്രോളർ അശോകൻ.
കെ വി, അസിസ്റ്റൻറ്സ് മുരളീധരൻ ചവനപ്പുഴ, പ്രദീഷ് വരഡൂർ, അമൽ.
വി എഫ് എക്സ് വിപിൻരാജ്.
നെങ്ങറകോളനിയിലെ അടിയവിഭാഗത്തിൽപ്പെട്ടവർക്കൊപ്പം ചിന്നൻ, കുറുമാട്ടി, സുജയൻ, ആകാശ്, കരിയൻ തുടങ്ങിയവരും ചിത്രത്തിൽ വേഷമിടുന്നു.
49-ാമത് സംസ്ഥാന ചലച്ചിത്ര അവാർഡിൽ മികച്ച ചിത്രമായി തെരഞ്ഞെടുക്കപ്പെട്ടത് 'കാന്തൻ ദ ലവർ ഓഫ് കളർ' ആണ്.
, 2020 സപ്തംബർ 24 മുതൽ 30 വരെ ബർലിനിൽ വച്ചു നടക്കുന്ന ഇൻഡോ -ജർമ്മൻ ചലച്ചിത്രോത്സവത്തിലേക്കും തെരെഞ്ഞെടുക്കപ്പെട്ടിട്ടുണ്ട്.
വയനാട് തിരുനെല്ലി നെങ്ങറ കോളനിയിലെ അടിയ വിഭാഗ മനുഷ്യരുടെ നിലനിൽപ്പിനായുള്ള പോരാട്ടത്തിൻറെ കഥയാണ് സിനിമ പറയുന്നത്.
കർഷക ആത്മഹത്യകൾ, കപട പരിസ്ഥിതിവാദങ്ങൾ പ്രകൃതി ചൂഷണം, വരൾച്ച, ദാരിദ്രം, നാട്ടുഗദ്ദിക, കാക്കപ്പെലെ, തീണ്ടാരിക്കല്യാണം തുടങ്ങിയ ആചാരങ്ങൾ, പ്രണയം, പ്രതിരോധം, നിലനിൽപ്പിൻറെ രാഷ്‍ട്രീയം തുടങ്ങിയ ജീവിത സന്ധികളോടു സമരസപ്പെടുകയാണ് സിനിമ.
കഥാപാത്രങ്ങളും അഭിനേതാക്കളും അഭിനേതാവ് വേഷം പ്രജിത്ത് കാന്തൻ ദയാ ബായ് ഇത്ത്യാമ്മ ചിന്നൻ കുറുമാട്ടി സുജയൻ ആകാശ് കാരിയൻ അവാർഡുകൾ 49-ാമത് കേരളസംസ്ഥാന ചലച്ചിത്രപുരസ്കാരം (2018) മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം അനുബന്ധം ↑ ↑ https://www.asianetnews.com/entertainment-news/kanthan-the-lover-of-colour-win-kerala-state-film-award-pnkwif ↑ ↑ https://www.manoramaonline.com/movies/movie-news/2019/02/27/best-film-kanthan-the-lover-of-colour-state-award.html
കാന്യൺലാൻഡ്സ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Canyonlands_National_Park
അമേരിക്കൻ ഐക്യനാടുകളിലെ യൂറ്റാ സംസ്ഥാനത്തിൽ മോബ് നഗരത്തിനു സമീപമായി സ്ഥിതിചെയ്യുന്ന ഒരു ദേശീയോദ്യാനമാണ് കാന്യൺലാൻഡ്സ് ദേശീയോദ്യാനം (ഇംഗ്ലീഷ്: Canyonlands National Park ).
കൊളറഡൊ നദി , ഗ്രീൻ നദി എന്നിവ ചേർന്ന് നിർമിച്ച ഗിരികന്ദരങ്ങളുടെ ഒരു ശൃംഖലതന്നെ ഈ ദേശീയോദ്യാനത്തിലുണ്ട്.
സെപ്റ്റംബർ 12, 1964 ലാണ് ഈ ദേശീയോദ്യാനം സ്ഥാപിതമായത്.
ഈ ദേശീയോദ്യാനത്തിൽ കാണപ്പെടുന്ന പ്രധാന സസ്തനികളാണ്: അമേരിക്കൻ കറുത്ത കരടികൾ , കയോട്ടി , സ്കങ്ക് , വവ്വാലുകൾ , എൽക് , കുറുക്കൻ , ബോബ് കാറ്റ് , അമേരിക്കൻ ബാഡ്ജർ , റിംഗ്-ടെയിൽഡ് പൂച്ചകൾ , പ്രോങ്ഹോൺ മാൻ , കൗഗാർ .
മരുഭൂമി മുയൽ , കംഗാരു എലി and മ്യൂൾ മാൻ തുടങ്ങിയവ.
കുറഞ്ഞത് 273 സ്പീഷീസ് പക്ഷികളെങ്കിലും ഈ ദേശീയോദ്യാനത്തിൽ അധിവസിക്കുന്നതായി കണക്കാക്കുന്നു.
ജോനാഥൻ പ്രൈസ്
വെൽഷ് നടനും ഗായകനുമാണ് ജോനാഥൻ പ്രൈസ് (ജനനം ജോൺ പ്രൈസ് ; 1 ജൂൺ 1947).
റോയൽ അക്കാദമി ഓഫ് ഡ്രമാറ്റിക് ആർട്ടിൽ പഠിച്ച ശേഷം പ്രൈസ് 1970 കളുടെ തുടക്കത്തിൽ ഒരു സ്റ്റേജ് നടനായി career ദ്യോഗിക ജീവിതം ആരംഭിച്ചു.
റോയൽ കോർട്ട് തിയേറ്ററിന്റെ ഹാംലെറ്റിന്റെ ടൈറ്റിൽ റോളിൽ അവാർഡ് നേടിയ പ്രകടനം ഉൾപ്പെടെ നാടകവേദിയിലെ അദ്ദേഹത്തിന്റെ പ്രവർത്തനങ്ങൾ ചലച്ചിത്രത്തിലും ടെലിവിഷനിലും നിരവധി പിന്തുണാ വേഷങ്ങളിലേക്ക് നയിച്ചു.
ടെറി ഗില്ലിയാമിന്റെ 1985-ൽ പുറത്തിറങ്ങിയ ബ്രസീൽ എന്ന ചിത്രത്തിലായിരുന്നു അദ്ദേഹത്തിന്റെ വഴിത്തിരിവ്.
റ്റു പോപ്സ് റ്റുമാറോ നെവർ ഡൈസ് , എവിറ്റ പൈറേറ്റ്സ് ഓഫ് ദ കരീബിയൻ , ജിഐ  ജോ എന്നിവയാണ് പ്രധാന ചിത്രങ്ങൾ.
2015 ൽ എച്ച്ബി‌ഒ സീരീസ് ഗെയിം ഓഫ് ത്രോൺസിലെ അതിഥി നടനായിരുന്നു.
1972-ൽ എവരിമാൻ തിയേറ്ററിൽ ജോലി ചെയ്യുന്നതിനിടയിൽ പ്രൈസ് നടി കേറ്റ് ഫാഹിയെ കണ്ടുമുട്ടി.
പതിറ്റാണ്ടുകളായി നീണ്ട ബന്ധത്തിന് ശേഷം അവർ 2015 ൽ വിവാഹിതരായി.
ലണ്ടനിൽ താമസിക്കുന്ന അവർക്ക് മൂന്ന് മക്കളുണ്ട്: പാട്രിക് (ജനനം 1983), ഗബ്രിയേൽ (ജനനം 1986), രണ്ട് മക്കളും ഫോബി (ജനനം 1990).
2009-ലെ ജന്മദിന ബഹുമതിയായി പ്രൈസിനെ കമാൻഡർ ഓഫ് ദി ഓർഡർ ഓഫ് ബ്രിട്ടീഷ് എമ്പയർ (സിബിഇ) ആയി നിയമിച്ചു.
അവലംബം പുറത്തേക്കുള്ള കണ്ണികൾ Jonathan Pryce ഇന്റർനെറ്റ് മൂവി ഡാറ്റാബേസിൽ നിന്ന് ജോനാഥൻ പ്രൈസ് ജോനാഥൻ പ്രൈസ് at AllMovie ജോനാഥൻ പ്രൈസ് - അമേരിക്കൻ തിയറ്റർ വിംഗ് .
ഓർഗിലെ ഡ st ൺസ്റ്റേജ് സെന്റർ അഭിമുഖം, മാർച്ച് 2006 1990 മെയ് 25 ന് ബിബിസി റേഡിയോ 4 ഡെസേർട്ട് ഐലന്റ് ഡിസ്കുകളിൽ ജോനാഥൻ പ്രൈസ് അഭിമുഖം
ജോനാസ് സ്റ്റാൾ ഇംഗ്ലീഷ് വിലാസം https://ml.wikipedia.org/wiki/Jonas_staal
പ്രസിദ്ധനായ ഡച്ച് ദൃശ്യകലാകാരനാണ് ജോനാസ് സ്റ്റാൾ (ജനനം :1981).
രാഷ്ട്രീയവും ദർശനങ്ങളും തമ്മിലുള്ള ബന്ധമാണ് ഡച്ച് ദൃശ്യകലാകാരനായ ജോനാസിന്റെ സൃഷ്ടികളുടെ കേന്ദ്ര പ്രമേയം.
ജനാധിപത്യത്തിൻറെ നാലാം തൂണായാണ് ഇദ്ദേഹം  കലകളെ കാണുന്നത്.
മുപ്പത്തിയൊന്നുകാരനായ ഈ ആക്ടിവിസ്റ്റ് - ആർട്ടിസ്റ്റ്, ന്യൂ വേൾഡ് സമ്മിറ്റ് ഇൻഷ്യേറ്റീവിന്റെ സ്ഥാപകനാണ്.
നെതർലാൻഡ്സിൽ 1981ലാണ് ജോനാസ് സ്റ്റാളിൻറെ ജനനം.
സ്മാരകങ്ങളെ സംബന്ധിച്ച കലയിൽ നെതർലാൻഡ്സിലും അമേരിക്കയിലുമായി പഠനം.
ലെയ്ഡൻ സർവകലാശാലയിൽ ഗവേഷണ വിദ്യാർഥിയാണു ജോനാസ്.
പൊതു ഇടങ്ങളിലുള്ള കലയുടെ ഇടപെടലുമായിട്ടാണു ജോനാസ് ശ്രദ്ധേയനാകുന്നത്.
വലതുപക്ഷ രാഷ്ട്രീയക്കാരനായ ഗീർത്ത് വിൽഡറിനെ കഥാപാത്രമാക്കി ചെയ്ത ‘ദ് ഗീർത്ത് വിൽഡേഴ്സ് വർക്സ് എന്ന ശിൽപ പരമ്പരയുടെ പേരിൽ ജയിൽശിക്ഷ അനുഭവിച്ചിട്ടുണ്ട്.
ലോകത്തെക്കുറിച്ചുള്ള വ്യക്തിയുടെ വികലമായ കാഴ്ചപ്പാടിനെ അടയാളപ്പെടുത്തുന്ന അസ്തിത്വമുള്ള കല സൃഷ്ടിക്കലാണു ജോനാസിൻറെ ലക്ഷ്യം.
ക്ലോസ്ഡ് ആർക്കിടെക്ചർ എന്ന ഇദ്ദേഹത്തിന്റെ സൃഷ്ടി ഏറെ ശ്രദ്ധ നേടിയിരുന്നു.
പ്രദർശനങ്ങൾ ബർലിൻ ബിനാലെ പാരീസിലെ കാഡിസ്റ്റ് ആർട് എംപോറിയം ലണ്ടനിലെ ഡേവിഡ് ആർട് ഫൗണ്ടേഷൻ എന്നിവിടങ്ങളിൽ പ്രദർശനം നടത്തിയിട്ടുണ്ട്.
*കൊച്ചി-മുസിരിസ് ബിനാലെയിൽ പ്രമാണം:New world summit.
JPG കൊച്ചി-മുസിരിസ് ബിനാലെയിലെ ജോയുടെ ഇൻസ്റ്റളേഷനെ സംബന്ധിക്കുന്ന വിശദീകരണം
ജൊനാതൻ സ്റ്റാൾ കൊച്ചി-മുസിരിസ് ബിനാലെയിൽ ന്യൂ വേൾഡ് സമ്മിറ്റ് എന്ന രാഷ്ട്രീയ ഇൻസ്റ്റളേഷനാണ് അവതരിപ്പിച്ചത്.
വിവിധ രാജ്യങ്ങളിലായി നിരോധിക്കപ്പെട്ട 45  സംഘടനകളുടെ പതാകകളായിരുന്നു ഇൻസ്റ്റളേഷനിലുണ്ടായിരുന്നത്.
ഇന്ത്യൻ ഗവൺമെന്റ് നിരോധിച്ച ഉൾഫ , ഇന്ത്യൻ മുജാഹിദ്ദീൻ തുടങ്ങിയ സംഘടനകളുടെ പതാകകളും ഇക്കൂട്ടത്തിലുണ്ടായിരുന്നു.
പോലീസ് ഇടപെട്ട് ഇൻസ്റ്റലേഷന്റെ കുറച്ച് ഭാഗങ്ങൾ ഒഴിവാക്കി, കറുത്ത പെയിന്റടിച്ചു.
ഇന്ത്യൻ നിയമത്തിന്റെ പരിധിക്കുള്ളിലാണ് തന്റെ കലാസൃഷ്ടി എന്ന് ജൊനാഥൻ പ്രസ്താവനയിൽ അവകാശപ്പെട്ടു.
ഇന്ത്യൻ ഭരണകൂടം നിരോധിച്ച രാഷ്ട്രീയ പ്രവർത്തനത്തെ അവതരിപ്പിക്കാനാണ് താൻ ശ്രമിച്ചതെന്നായിരുന്നു ജൊനാഥന്റെ വാദം.
ഈ സംഘടനകളുടെ പ്രവർത്തനത്തെ താൻ ന്യായീകരിക്കുകയോ ഈ സംഘടനകളെ പ്രതിനിധീകരിക്കുകയോ ചെയ്യുന്നില്ലെന്നും ജൊ വ്യക്തമാക്കിയിട്ടുണ്ട്.
ഏതെങ്കിലും സംഘടനകളുടെ പതാക കാണിക്കുകയല്ല പതാകകളുടെ ഒരവ്യക്ത കൊളാഷ് നിർമ്മിക്കുകയായിരുന്നു താനെന്ന് ജൊ മാധ്യമങ്ങളോട് പറഞ്ഞു.
ന്യൂ വേൾഡ് സമ്മിറ്റ് ഇൻഷ്യേറ്റീവിന്റെ  കഴിഞ്ഞ രണ്ടു സമ്മിറ്റുകളിലും നിരോധിത സംഘടകളുടെ പ്രതിനിധികൾ പങ്കെടുത്തിരുന്നു.
2012 മേയിൽ ബെർലിനിൽ നടന്ന ആദ്യ സമ്മിറ്റിൽ നിരോധിക്കപ്പെട്ട നാല് സംഘടനകളുടെ പ്രതിനിധികളും അവരുടെ വക്കീലന്മാരും പങ്കെടുത്തിരുന്നു.
മൂന്നാമത്തെ സമ്മിറ്റാണ് കൊച്ചി-മുസിരിസ് ബിനാലെയുമായി ബന്ധപ്പെട്ട് ഈ മാർച്ചിൽ കൊച്ചിയിൽ നടക്കാനിരുന്നത്.
അവലംബം ↑ ↑ work cut on police order അധിക വായനക്ക് പുറം കണ്ണികൾ വെബ്സൈറ്റ് Artist to hold summit of banned organisations at Kochi Biennale ] work cut on police order
ജോബി മാത്യു ഇംഗ്ലീഷ് വിലാസം https://ml.wikipedia.org/wiki/Joby_Mathew
ലോക പഞ്ചഗുസ്തി ചാമ്പ്യൻഷിപ്പിൽ വികലാംഗവിഭാഗം ചാമ്പ്യനാണ് ജോബി മാത്യു .
ഒൻപത് കായിക ഇനങ്ങളിൽ ഇദ്ദേഹം വിവിധ ഇടങ്ങളിലായി മത്സരിച്ചിട്ടുണ്ട്.
110 സെന്റീമീറ്ററാണ് ജോബിയുടെ ഉയരം.
പഞ്ചഗുസ്തി കൂടാതെ ഷോട്ട്പുട്ട്, ജാവലിൻത്രോ, ഡിസ്കസ് ത്രോ, ബാഡ്മിന്റൻ, നീതൽ, പവർലിഫ്റ്റിങ് തുടങ്ങിയ മത്സരങ്ങളിലും പങ്കെടുത്തിട്ടുണ്ട്.
അമേരിക്കയിലെ മിഷിഗണിൽ നടന്ന വേൾഡ് ഡ്വാർഫ് ഗെയിംസിൽ രണ്ടു സ്വർണ്ണവും ഒരു വെള്ളിയും ജോബി നേടിയിട്ടുണ്ട്.
1976 ഡിസംബർ 8 ന് ജനിച്ചു.
പാലാ അടുക്കം സ്വദേശിയായ ജോബി ഇപ്പോൾ ഇരുമ്പനം ഭാരത് പെട്രോളിയം കമ്പനിയിൽ ജോലി ചെയ്യുന്നു.
ആലുവയ്ക്കടുത്ത് തോട്ടയ്ക്കാട്ടുകരയിലാണ് താമസിക്കുന്നത്.
മേഘയാണ് ഭാര്യ.
ജ്യോതിസ് ഏക മകൻ.
സ്കൂളിലെ ആദ്യ വിദ്യാഭ്യാസ നാളുകളിൽ അമ്മയുടെ ചുമലിലാണ് ജോബി സ്കൂളിൽ എത്തിയിരുന്നത്.
പിന്നീട് കൈകൾ കുത്തിയാണ് സഞ്ചരിച്ചിരുന്നത്.
2014 ഒക്ടോബറിൽ ശാരീരിക വൈകല്യമുള്ളവർക്കായി പോളണ്ടിലെ പക്കിൽ നടന്ന പ്രഥമ ലോക പഞ്ചഗുസ്തി ചാമ്പ്യൻഷിപ്പിൽ ഇരട്ട വെങ്കലം നേടി.
ജോബെത്ത് വില്യംസ് ഇംഗ്ലീഷ് വിലാസം https://ml.wikipedia.org/wiki/JoBeth_Williams
മാർഗരറ്റ് ജോബെത്ത് വില്യംസ് (ജനനം: ഡിസംബർ 6, 1948) ഒരു അമേരിക്കൻ നടിയാണ്.
സ്റ്റിർ ക്രേസി (1980), പോൾട്ടർജിസ്റ്റ് (1982), ദി ബിഗ് ചിൽ (1983), ദി ഡേ ആഫ്റ്റർ (1983), ടീച്ചേഴ്സ് ( 1984), പോൾട്ടർജിസ്റ്റ് II: ദി അദർ സൈഡ് (1986) തുടങ്ങിയ ചലച്ചിത്രങ്ങളിൽ അഭിനയിച്ച് അവർ പ്രശസ്തിയിലേക്ക് ഉയർന്നു.
മൂന്ന് തവണ എമ്മി അവാർഡ് നാമനിർദ്ദേശം ചെയ്യപ്പെട്ട അവർ, ആദം (1983) എന്ന ടിവി സിനിമയിലെ വേഷത്തിനും ബേബി എം (1988) എന്ന മിനി പരമ്പരയിലെ വേഷത്തിനും ഒരു മിനിപരമ്പരയിലെയോ സിനിമയിലോ മികച്ച നായികയ്ക്കുള്ള അവാർഡുകൾക്ക് നാമനിർദ്ദേശം ചെയ്യപ്പെട്ടു.
അവർക്ക് മൂന്നാമത്തെ നാമിർദ്ദേശം ലഭിച്ചത് ഫ്രേസിയർ (1994) എന്ന സിറ്റ്കോമിലെ അതിഥി വേഷത്തിനായിരുന്നു.
ദി ക്ലയന്റ് (1995-96) എന്ന ടിവി പരമ്പരയിലും അഭിനയിച്ച അവർ, കൂടാതെ ഡെക്‌സ്റ്റർ (2007), പ്രൈവറ്റ് പ്രാക്ടീസ് (2009-11) എന്നീ ടെലിവിഷൻ പരമ്പരകളിലും ആവർത്തിച്ചുള്ള വേഷങ്ങൾ ചെയ്തു.
ജോനാതൻ ഐവ് ഇംഗ്ലീഷ് വിലാസം https://ml.wikipedia.org/wiki/Jonathan_Ive
ജോനാതൻ "ജോണി" ഐവ്' (ജനനം 1967 ഫെബ്രുവരി), ആപ്പിൾ ഇങ്കി ലെ ഇൻഡസ്റ്റ്രിയൽ ഡിസൈനിന്റെ സീനിയർ വൈസ് പ്രസിഡന്റ് ആണ്.
ആപ്പിളിന്റെ പ്രമുഖ ഇലക്ട്രോണിക്സ് ഉപകരണങ്ങളായ ഐമാക്, ടൈറ്റാനിയം ആന്റ് അലൂമിനിയം പവർ ബുക് ജി4, ജി4 ക്യൂബ്, മാക് ബുക്, യുണിബൊഡി മാക്ബുക് പ്രൊ, മാക്ബുക് എയർ, ഐപോഡ് , ഐഫോൺ , ഐപാഡ് എന്നിവയുടെ ഡിസൈൻ ചെയ്തത് ജൊനാതൻ ഐവ് ആണ്.
ലണ്ടനിലെ ചിങ്ഫോർഡിൽ ജനിച്ച ജൊനാതനെ അധ്യാപകനായ അച്ഛാണു വളർത്തിയത്.
ചിങ്ഫോർഡ് ഹൈ സ്കൂൾ,വാൾട്ട്ൻ ഹൈ സ്കൂൾ എന്നിവിടങ്ങളീലായണു പഠനം.
അതിനു ശേഷം നോർത്തുംബ്രിയ യുണിവേർസിറ്റിയിൽ നിന്നും ഇൻഡസ്റ്റ്രിയൽ ഡിസൈനും പഠിച്ചു.
1987ൽ ഐവ് ഹെതർ പെഗ്ഗിനെ വിവഹം കഴിച്ചു.
ഇരട്ട കുട്ടികലുടെ അച്ഛായ ഐവ് സാൻഫ്രാൻസിസ്കൊയിലെ ട്വിൻ പീക് പ്രവിശ്യയിൽ കുടുംബത്തോടൊപ്പം താമസിച്ചു പോരുന്നു.
ലണ്ടൻ ഡിസൈൻ ഏജൻസി ആയ ടാങ്ങറീൻ നടത്തിപ്പോരുവായിരുന്ന ഐവ് 1992ൽ ആപ്പിളീൽ എത്തി.1997ൽ സ്റ്റീവ് ജോബ്സ് ആപ്പിളിന്റെ സി.ഇ.
ഒ ആയി ചുമതല ഏറ്റതിനു ശേഷം ഐവിനു ഇന്നത്തെ പദവി ലഭിച്ചു.
അതിനു ശേഷമാണു ആപ്പിളിലെ ഇൻഡസ്റ്റ്രിയൽ ടീമിനെ നയിക്കുകയും ആപ്പിളിന്റെ പല സുപ്രധാന ഉത്പന്നങ്ങളൂടെയും രൂപകല്പന ചെയ്തത്.
ദി സൺഡെ ടൈംസ്, ഐവിനെ ബ്രിട്ടനിലെ ഏറ്റവും സ്വാധീനം ചെലുത്താൻ കഴിവുള്ള വ്യക്തിയായി തിരഞ്ഞെടുത്തുകൊണ്ട് 2005 നവംബറിൽ ഇങ്ങനെ എഴുതി "ഐവ് വളരെ സമ്പന്നനോ പ്രായമായവനൊ അല്ല.എങ്കിലും ഐപോഡ് രൂപകല്പന ചെയ്ത ഐവ് തീർച്ചയായും വളരെ സ്വാധീനം ചെലുത്താൻ ശേഷിയുളള വ്യക്തിയാണു."
അടുത്തിടെ മാക് വേൾഡ്  നടത്തിയ ഒരു വോട്ടെടുപ്പിൽ ആപ്പിളീന്റെ ചരിത്രപ്രധാനമായ ആറാമത്തെ നാഴികക്കല്ലയി 1992ൽ ഐവ് ആപ്പിളീൽ ചേർന്നതായി വിലയിരുത്തി.
സ്റ്റീവ് ജോബ്സ് സ്ഥാനമൊഴിഞ്ഞാൽ പകരക്കാരനായി മാക് യൂസറീലെ ഡാൻ മോരൺ ഐവിനെ നിർദ്ദേശിക്കുകയുണ്ടായി.
എങ്കിലും സ്റ്റിവ് ജോബ്സിനു ശേഷം ടിം കൂക് ആണു ആ പദവിയിൽ എത്തിയത്.
ദി ഡൈയ്ലി ടെലഗ്രാഫ് 2008 ജനുവരി 8നു ഐവിനെ അമേരിക്കയിലെ ഏറ്റവും സ്വാധീനം ചെലുത്താൻ ശേഷിയുള്ള ബ്രിട്ടീഷ് പൗരനായി തിരഞ്ഞെടുത്തു.
അവാർഡുകൾ 1999ൽ എം.ഐ.ടി. ടെക്നോളജി റിവ്വൂ ടി ആർ100 ജൊനാതനെ 35 വയസ്സിൽ താഴെയുള്ള 100 പ്രമുഖ ഡിസൈന്മാരുടെ പട്ടികയിൽ ഉൾപ്പെടുത്തി.
2006ൽ ഐവ് ന്യൂ ഇയേർസ് ഹോണേർസ് ലിസ്റ്റിൽ ഉൾപ്പെട്ടു.
ഡിസൈൻ ഇൻഡസ്റ്റ്രിക്കു നൽകിയ സേവനങ്ങൾക്കു അദ്ദേഹത്തിനു സി.ബി.ഇ ലഭിച്ചു.